
Esselamu-alejkum, Živim daleko od džamije tako da rijetko klanjam u džematu u džamiji kad sam kod kuće. Majka redovno obavlja ***[namaz](https://pitajucene.com/search/Namaz/questions/ "Pretraži pitanja o namazu")*** iako je u godinama i bolesna. Ja poznajem propise imameta i često predvodim namaz. Da li je ispravan naš namaz ukoliko ga klanjamo odvojeno (mislim na ***[farz](https://pitajucene.com/search/Farz/answers/ "Pretraži odgovore za Farz")*** namaz) u istom vremenu u kući.


Kako postupiti kada hoćemo obaviti namaz (ili farz ili sunnet) u džamiji (npr. ***[podne](https://pitajucene.com/search/Podne/questions/ "Pretraži pitanja o Podne namazu")*** i ikindiju) i zateknemo nekoga ko već klanja namaz, a ne možemo pretpostaviti koji namaz je u pitanju (farz ili sunnet). Smijem li ja u tom slučaju učiti ikamet za sebe i klanjati farz odvojeno. Koji su uslovi za ispravnost farz namaza.


* 
* 
* 
* 
* 
* 
* 

 
Klanjanje farza u mesdžidu mimo džemata

Alejkumusselam.


Ako je ***[džamija](https://pitajucene.com/search/d%C5%BEamij/questions/ "Pretraži pitanja o džamijama")*** u kojoj se klanja u džematu udaljena od tvoje kuće toliko da se ne čuje ezan koji bi se učio prirodnim glasom, a to je otprilike udaljenost jednog kilometra, onda nisi dužan da ideš klanjati u toj džamiju svaki ***[farz](https://pitajucene.com/search/Farz/answers/ "Pretraži odgovore za Farz")*** ***[namaz](https://pitajucene.com/search/Namaz/questions/ "Pretraži pitanja o namazu")***, tj. nisi griješan što klanjaš farz namaze u svojoj kući.


Tebi i tvojoj majci nije ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** da klanjate namaz u džematu u tvojoj kući, jer ženama u osnovi nije vadžib da klanjaju namaze u džematu. Prema tome, ispravan je namaz tebi i tvojoj majci koji klanjate odvojeno istovremeno u kući, s tim da je bolje i vrednije da klanjate zajedno u džematu.


Kada dođeš u džamiju a već je klanjan farz namaz, prvo što trebaš uraditi je da ustanoviš da li neka grupa od prisutnih klanja u drugom džematu farz namaz, pa ako nađeš takvu skupinu klanjača trebaš se njima priključiti. A ako ne nađeš ni jednu grupu da klanjaju u džematu treba da sačekaš malo da vidiš da li je neko još došao kao ti pa da zajedno klanjate u džematu, a ako nema nikoga ko je u sličnom stanju kao ti tek onda klanjaj sam za sebe farz namaz.


A da se nekom ko klanja sam za sebe priključiš, to ima smisla ako pouzdano znaš da ta osoba zna taj ***[propis](https://pitajucene.com/search/Propis/questions/ "Pretraži pitanja o propisima")*** priključivanja i pravljenja džemata. Ako ti je nepoznata osoba i nisi siguran da zna taj propis, onda ne trebaš da mu se priključuješ jer je vjerovatnoća da on klanja sunet ili neku nafilu i da ne zna da je njemu dozvoljeno da on klanja sunnet i bude imam i predvodi a ti da klanjaš za njim kao muktedija farz.


U svakom slučaju, tebi je dozvoljeno da kada zakasniš na farz namaz u džematu i poslije toga uđeš u mesdžid, da sam za sebe klanjaš farz namaz, svejedno klanjao se drugi džemat ili ne klanjao, imao nekoga da mu se priključiš i da klanjaš sa njim ili nemao, jer postoji razilaženje među učenjacima da li je uopšte propisano i dozvoljeno da se klanja drugi džemat u mesdžidu, tj. da se klanja u džematu po drugi put u jednom istom mesdžidu.


A što se tiče uslova ispravnosti farz namaza vrati se na bilo koju fikhsku knjigu, u njoj ćeš naći odgovor na to pitanje. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


